**Referat møte i ØT-ponniutvalg**

**Tid/sted: 9. oktober 2013, Klubbhuset Kala**

**Tilstede: Tove Onshuus, Martin Pettersen, Per Buuskov, Kristin Nilsen og Inge B. Tonholm**

1. Referat fra møtet 21. august 2013

Referat fra møtet 21. august 2013 ble gjennomgått. Elin Kristin Nilsen påpekte at kontoutdragene hadde blitt gjennomgått på møtet. Forøvrig ble referatet godkjent.

Tove Onshuus ba om en orientering om hva klagene på premier gjaldt

1. Økonomi

Eling Kristin Nilsen gjennomgikk den økonomiske situasjonen for ponniutvalget

Ved årsskiftet var 64 000 kroner innestående konto, mens dette beløpet ved det nye ponniutvalgets tiltredelse utgjorde 43 000 kroner. Hittil i år viste regnskapet et overskudd med 3 606 kroner. I tillegg var det utestående med 4 750 kroner for ikke betalt ponnitrening, 2 500 kroner ikke utfakturert sponsor, 4 500 kroner fakturert, men ikke betalt hos sponsorer, 12 500 kroner i tilskudd fra DNT og 10 000 kroner i aktivitetstilskudd fra DNT.

1. Ponniansvarlig

Det er kommet flere klager på avvikling av ponniløpene 24. september og 1. oktober 2013. Tove Onshuus framsatte forslag om å ansette en ponnitilsynshavende (ponniansvarlig) på Momarken. Slike finnes på de øvrige travbanene.

Det ble besluttet å tilby Birgit Mæland stillingen som ponniansvarlig. Hun ansettes i såfall av Momarken Travbane AS med en godtgjørelse på 600 kroner per gang.. Ponniutvalget betaler Momarken Travbane AS for dette ut inneværende år med 600 kroner med tillegg av sosiale utgifter per gang. Fra 1. januar 2014 må dette være Momarkens ansvar. Elin Kristin Nilsen tar dette opp med Momarken Travbane AS.

Det må videre ryddes opp i det forhold at hester slippes inn til varming før ponniene har kommet ut av banen etter løp. Plassjefen må sørge for at banen ikke åpnes for tidlig og at hester ikke slippes gjennom undergangen før ponniene har kommet ut.

Inge B. Tonholm ble gitt i oppdrag å svare på klagene nevnt innledningsvis og beklage det inntrufne.

1. Trømborgserien

Trømborg Travlag tilbys å sponse en ponniserie. Denne blir hetende Trømborg Travlags ponniserie. Ponnitilsynshavnede (ponniansvarlig) vil stå for avviklingen av løpene. Det er imidlertid ønskelig at representanter fra Trømborg Travlag er tilstede på seremoniplass og under premieutdelingene. Trømborg Travlag betaler 3 000 kroner per løp samt 5 000 kroner til sluttpremier. Trømborg Travlag bestemmer selv hvor mange løp (inntil 10) de ønsker å sponse og som således skal inngå i serien.

1. Eventuelt

Martin Pettersen orienterte om Brizzy-cup.

Tove Onshuus orienterte om de nye reglene for ponnier over 110 cm.

Tove Onshuus påpekte at det var uakseptabelt at det var blitt avhold ponnitrening uten bruk av startplate. Elin Kristin Nilsen opplyste at hun var ukjent med dette, men at dersom hun hadde fått beskjed om denne treningen ville hun sørget for at hun eller annen med kjennskap til det tekniske systemet ville vært tilstede og ordnet med dette.

Tove Onshuus orienterte videre om hvilke regler som ville gjelder for lisens og lisenskurs og treninger fra 1. januar 2014.

Inge B. Tonholm

sekretær